Tiltale for vold, forsøg på ulovlig tvang, ulovlig indtrængen og trusler efter straffelovens § 244, § 260, § 264 og § 266. Påstand om udvisning
Ret: Retten i Randers (1. instans)
Faggruppe: Straffesag — Almindelig domsmandssag
Sagsemner: Liv og legeme;
Personlig frihed, fred og ære;
Strafferetlige sanktioner og andre foranstaltninger;
Udlændinge;

/

RETTEN I RANDERS

Udskrift af dombogen

D O M

afsagt den 29. marts 2019

Rettens nr. 7-4973/2018
Politiets nr. 4200-73241-00786-18

Anklagemyndigheden
mod
Tiltalte
Født 1975

Der har medvirket domsmænd ved behandlingen af denne sag.

Anklageskrift er modtaget den 8. november 2018.

Tiltalte er tiltalt for overtrædelse af

straffelovens § 244, § 260, stk. 1, nr. 1, jf. § 21, § 264, stk. 1, nr. 1 og § 266,
vold, forsøg på ulovlig tvang, ulovlig indtrængen og trusler, ved den 16. sep-
tember 2018 kl. 10.30 uberettiget at have skaffet sig adgang til lejligheden
Adresse 1 i Randers, idet han skubbede sig ind i lejligheden og tog halsgreb
på Forurettede, rev hende i håret og trykkede hende hårdt på låret, medens
han forsøgte at tvinge Forurettede til at oplyse identite-ten på den mand, som
hun tidligere havde været på date med, ligesom han truede hende med, at han
ville smadre den mand, som hun havde været på date med, hvilket alt var
egnet til hos Forurettede at fremkalde alvorligt frygt for ”datens” liv, helbred
eller velfærd.

Påstande

Anklagemyndigheden har nedlagt påstand om fængselsstraf.

Anklagemyndigheden har endvidere nedlagt påstand om, at tiltalte i medfør af
udlændingelovens § 22, nr. 6, og § 32, stk. 3, udvises med indrejseforbud i et
tidsrum 6 år.

Tiltalte har nægtet sig skyldig og påstået frifindelse overfor udvisningspå-
standen.

Forurettede v/advokat Bjarne Overmark har påstået, at tiltalte skal betale
48.245,42 kr. i erstatning.

Std 75284



/

side 2

Tiltalte har bestridt erstatningspligten og kravets størrelse.

Sagens oplysninger

Der er afgivet forklaring af tiltalte og af vidnerne Forurettede, Vidne 1 og
Vidne 2.

Forklaringerne er lydoptaget og gengives ikke i dommen.

Tiltalte er straffet  ved dom af 10. marts 2006 med fængsel i 2 år og 9 måne-
der for overtrædelse af straffelovens § 191, stk. 2, jf. stk. 1 og våbenbekendt-
gørelsen. Tiltalte er løsladt på prøve den 19. september 2007 med prøvetid til
den 18. september 2009.

Kriminalforsorgen har oplyst, at tiltalte vurderes uegnet til samfundstjeneste,
idet han ved tidligere psykiatrisk udredning er skønnet uegnet til at fungere på
en arbejdsplads eller andet erhvervsrettet.

Udlændingestyrelsen har i erklæring af  1. marts 2019 blandt andet udtalt:

"Opholdsgrundlag og lægde
Tiltalte indrejste i Danmark den 17. april 1991 og søgte om asyl. Den 21.
september 1993 fik Tiltalte endelig afslag på asyl. Den 7. januar 1994 og
den 28. marts 1995 fik Tiltalte afslag på ge-noptagelse af hans asylsag. Den
2. november 1995 fik Tiltalte opholdstilladelse udlændingelovens § 9, stk.
2, nr. 4. Denne tilladelse er senest den 2. oktober 1998 meddelt
tidsubegrænset.

Længden af Tiltaltes lovlige ophold i relation til udvisningsbe-
stemmelserne regnes fra den 2. november 1995, hvor pågældende fik
opholdstilladelse, jf. herved udlændingelovesn § 27, stk. 1. Tiltalte har
således haft lovligt ophold i Danmark i ca. 23 år og 4 måneder, jf.
udlændingelovens § 27.

Udvisningshjemmelen
Udlændingestyrelsen vurderer, at opholdets længde og karakter fører til, at
betingelserne for en eventuel udvisning skal søges i udlændingelovens §
22, nr. 6.

Efter udlændingelovens § 22, nr. 6, kan en udlænding, som har haft lov-ligt
ophold her i landet i mere end de sidste 9 år, og en udlænding med
opholdstilladelse efter § 7 eller § 8, stk. 1 eller 2, som har haft lovligt
ophold her i landet i mere end de sidste 8 år, udvises, hvis udlændingen
efter straffelovens § 244 idømmes ubetinget frihedsstraf eller anden
strafferetlig retsfølge, der indebærer eller giver mulighed for frihedsbe-
røvelse, for en lovovertrædelse, der ville have medført en straf af denne
karakter.



/

side 3

§ 26, stk. 2.
Vedrørende spørgsmålet om, hvorvidt en beslutning om udvisning af
Tiltalte med sikkerhed kan antages at være i strid med Danmarks
internationale forpligtelser, skal Udlændingestyrelsen henvise til politiets
afhøringsrapport af 6. november 2018.

Heraf fremgår at Tiltalte blandt andet har oplyst, at han:
Er sund og rask. Han får medicin for hjertebanken og depression
Har en dansk kæreste
Har 4 børn som er danske statsborgere. 3 af børnene er mindreårige
Har sine forældre og søskende i Danmark

Udtalelse om udvisningsspørgsmålet
Det bemærkes indledningsvis, at det følger af bestemmelsen i udlændin-
gelovens § 26, stk. 2, at en udlænding skal udvises efter §§ 22-24, med-
mindre dette med sikkerhed vil være i strid med Danmarsk internationale
forpligtelser.

På baggrudn af anklagemyndighedens oplysninger om kriminalitetens
karakter, og om at den pågældende forventes idømt en frihedsstraf af 3-4
måneders varighed sammenholdt med de i udlændingelovens § 26, stk. 2,
nævnte hensyn, kan Udlændingestyrelsen tiltræde, at anklagemyn-digheden
nedlægger påstand om udvisning.

Efter Udlændingestyrelsens vurdering bør påstanden om udvisning ned-
lægges i medfør af udlændingelovens § 22, nr. 6.

Udlændingestyrelsen skal samtidig henlede opmærksomheden på, at en
udlænding, i medfør af udlændingelovens § 24 b, skal tildeles en advar-sel,
hvis der ikke er grundlag for at udvise den pågældende efter §§ 22-24, fordi
dette vil være i strid med Danmarks internationale forpligtelser, jf. § 26,
stk. 2".

Tiltalte har om sine personlige forhold forklaret, at han stadig har lidt arbejde
som dørmand og ellers passer sin hverdag.

Rettens begrundelse og afgørelse

På baggrund af den forklaring, som er afgivet af Forurettede som under-
støttes af de lægelige oplysninger og vidnerne Vidne 1 og Vidne 2's
forklaringer, er det bevist, at tiltalte har udøvet vold omfattet af straffelovens
§ 244, stk. 1, mod forurettede ved at tage halsgreb på hende, rive hende i hå-
ret og trykke hende hårdt på låret.

Det er ikke godtgjort, at tiltalte på strafbar måde forsøgte at tvinge forurette-
de til at oplyse idéntiteten på den mand, hun havde været på date med.



/

side 4

Det er på baggrund af forurettedes forklaring bevist, at tiltalte truede hende
med at ville smadre den mand, hun havde været på date med.

Truslen er fremsat i en situation, hvor den har været egnet til hos forurettede
at fremkalde alvorlig frygt for datens liv, helbred eller velfærd, idet bemær-
kes, at der ikke umiddelbart er anden motivation for tiltaltes handlinger end
jalousi.

Tiltalte er i det anførte omfang skyldig efter anklageskriftet.

Straffen fastsættes til fængsel i , jf. straffelovens § 244, stk. 1, § 264, stk. 1,
nr. 1, og § 266.

Tiltalte frifindes for overtrædelse af straffelovens § 260.

Det bemærkes, at forholdene er begået efter den 1. juli 2018, hvorfor volden
er omfattet af straffelovens § 244, stk. 1.

Der er efter karakteren af den begåede kriminalitet, herunder med henvisning
til, at tiltalte har udøvet vold overfor forurettede, mens deres fælles børn
overværede det, ikke grundlag for at gøre straffen helt eller delvist betinget.

Ad udvisning:

Tiltalte har haft ophold i Danmark i mere end 23 år. Hans famillie opholder
sig i Danmark og han har 4 børn, heraf 3 mindreårige, som er danske stats-
borgere.

Udvisning vil på dette grundlag med sikkerhed stride mod Danmarks Interna-
tionale forpligtelser, navnlig således som disse er udtrykt i Den Europæiske
Menneskeretskonventions artikel 8, og hensynet til samfundets interesser kan,
karakteren af den pådømte kriminalitet og tiltaltes forstraffe taget i be-
tragtning, ikke føre til andet resultat.

Retten tager herefter ikke udvisningspåstanden til følge, men tildeler tiltalte
en advarsel i medfør af udlændingelovens § 24b.

Ad erstatning:

Det er godtgjort, at tiltalte har afholdt udgifter til psykologbehandling som
anført i erstatningskravet og der er ikke anledning til at betvivle, at behovet
for behandlingen udspringer af den vold, som er omfattet af nærværende sag.

Tiltalte skal på dette grundlag betale 3.145,42 kr. i erstatning.

Det bemærkes, at der ikke er tilstrækkeligt klar lægelig dokumentation for



/

side 5

varigheden af uarbejdsdygtighed, hvorfor retten ikke på det foreliggende kan
tages tilling til denne del af erstatningskravet og at volden ikke har en karak-
ter som gør, at der er grundlag for at tillægge erstatning for tort.

Thi kendes for ret:

Tiltalte, skal straffes med fængsel i 3 måneder.

Tiltalte tildeles en advarsel om udvisning.

Tiltalte skal betale sagens omkostninger.

Tiltalte skal inden 14 dage til Forurettede v/advokat Bjarne Overmark,
Adresse 2, 8900 Randers C, betale 3.145,42 kr. med procesrente den 29.
marts 2019.

Tiltalte frifindes for påstanden om erstatning for tort.

Dommer

Udskriftens rigtighed bekræftes.
RETTEN I RANDERS, den 5. januar 2022



/